Diari Oficial de la Generalitat Valenciana


Sumari del DOGV 3826, del 31-08-2000 (2000/7084)

RESOLUCIÓ de 25 d'agost de 2000, del director general per als Recursos Humans i Econòmics de la Conselleria de Sanitat, per la qual es publiquen alguns acords sobre la borsa de treball d'institucions sanitàries, com a desplegament l'Acord de 13 de març de 1997.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2000/08/25/(1)/dof/vci/html**

### Dades del document

Número de DOGV
:   3826

Data del DOGV
:   31-08-2000

Secció del DOGV
:   I. DISPOSICIONS GENERALS

Número del document
:   2000/7084


Data del document
:   25-08-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * personal de serveis
    * treball temporal
    * professió de la informàtica
    * legislació
    * professió sanitària
    * professió administrativa
    * personal sanitari

RESOLUCIÓ de 25 d'agost de 2000, del director general per als Recursos Humans i Econòmics de la Conselleria de Sanitat, per la qual es publiquen alguns acords sobre la borsa de treball d'institucions sanitàries, com a desplegament l'Acord de 13 de març de 1997. [2000/X7084]
  
Mitjançant les resolucions de 18 de setembre de 1997 i d'11 de febrer de 1999, del secretari general de la Conselleria de Sanitat, ja es van publicar diferents acords i criteris que desenvolupaven i aclarien l'Acord de 13 de març de 1997 inicial, sobre la borsa de treball del personal d'institucions sanitàries. Tanmateix, la complexitat tècnica per a l'aplicació de determinades normes de l'acord, la indeterminació d'altres i el nombre de categories professionals en les plantilles de les institucions, exigeixen de la comissió central un exercici permanent de les seues funcions d'interpretació, desenvolupament o modificació de les normes acordades.
  
Per tot això, d'acord amb les funcions que tinc atribuïdes per l'article 13 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, resolc:
  
Publicar en annex únic, perquè en prengueu coneixement, els acords i criteris d'interpretació i desenvolupament de l'Acord de 13 de març de 1997 que han sigut aprovats per la comissió central de seguiment en la sessió del dia 21 de juliol de 2000, segons que estableix el punt 7.3 de l'acord.
  
València, 25 d'agost de 2000.- El director general per als Recursos Humans i Econòmics: Alejandro Bañares Vázquez.
  
ANNEX
  
Acords i criteris
  
1. La borsa de treball convocada el 1997 entrarà en vigor l'1 de novembre de 2000.
  
El següent llistat de la borsa, que, segons que preveu l'Acord de 13 de març de 1997, caldrà publicar l'1 de febrer de 2001, tindrà en compte les sol·licituds presentades fins el 31 d'octubre de 2000, amb els requisits i mèrits aconseguits en data 30 de setembre de 2000.
  
A partir d'aquest segon llistat de la borsa, la vigència i els terminis de les llistes seran els previstos en l'acord, tot això sense perjudici que puguen ser revisats i modificats per la comissió central.
  
2. Requerir a les direccions territorials i la gerència d'àrea que revisen d'ofici els expedients dels metges d'urgències d'hospital exclosos per no ser especialistes en medicina familiar i comunitària, ja que aquest no és un requisit exigit en el punt 3.2.1 de l'Acord de la Borsa de Treball, i incloure'ls en els llistats definitius.
  
3. S'incorporen a la borsa de treball les categories de metge SAMU i infermer SAMU, per a la cobertura de llocs d'aquest servei, que es constituiran d'ofici per part de l'administració o a instància de part entre els aspirants que hagen sol·licitat l'àrea del Servei Especial d'Urgències i tinguen els diplomes de Transport sanitari medicalitzat o Actualització en transport sanitari terrestre i aeri 1995, impartits per l'IVESP, ara anomenat Escola Valenciana d'Estudis per a la Salut. Si no hi ha candidats amb aquest requisit, es designarà els aspirants inscrits en l'àrea del Servei Especial d'Urgències.
  
4. Modificar el requisit establit en el punt 3.2.3.d, que quedarà redactat així:
  
«Auxiliars d'infermeria: tenir el títol de formació professional de primer grau, branca sanitària, o el títol de tècnic en atencions auxiliars d'infermeria, ambdós lliurats pel Ministeri d'Educació i Ciència.»
  
5. Segons l'article 8.4 de la Llei 30/1999, de 5 d'octubre, i amb efectivitat des del segon llistat de la borsa de treball, en el cas del personal no sanitari no s'exigirà el requisit de titulació per a l'accés pel sistema de promoció interna als grups C i D a les persones que hagen prestat serveis com a personal estatutari fix en el grup immediatament inferior durant més de 5 anys, llevat que siga exigible una titulació, acreditació o habilitació professional específica per a l'exercici de les noves funcions.
  
6. Les referències que conté l'acord a la millora d'ocupació hauran d'entendre's referides a la promoció interna temporal de la Llei 30/1999, de 5 d'octubre.
  
7. Com que s'ha publicat la Llei 30/1999, de 5 d'octubre, s'acorda incloure els reingressats amb destinació provisional entre els aspirants pel torn de millora d'ocupació, amb efectivitat en el segon llistat de la borsa de treball.
  
8. Modificar el punt 7.2 de l'acord en el sentit d'establir que les comissions paritàries, central i sectorials, quedaran integrades per sis representants de l'administració sanitària i sis representants de les organitzacions sindicals que tenen representació en la mesa sectorial.
  
9. Es recorda a les comissions sectorials de la borsa de treball que el desplegament, els aclariments o la modificació dels acords sobre la borsa de treball són competència exclusiva de la comissió central.
  
10 Modificar el punt 8.2 de l'acord, que quedarà redactat així:
  
«El 50 per cent dels contractes o nomenaments de cada categoria i àrea, de durada prevista igual o superior a tres mesos s'oferiran en primer lloc al torn de millora d'ocupació.»
  
11. Respecte al punt 8.5, els 12 mesos que obliguen a una inactivitat de 6 es comptaran sumant els períodes treballats en les diferents categories professional per a què haja sigut nomenat.
  
12. Modificar el criteri 7 de la Resolució d'11 de febrer de 1999, referit al punt 8.6 de l'acord, que quedarà redactat així:
  
«Els sol·licitants podran renunciar, en acabar el primer any o els successius, a tots els nomenaments que impliquen la realització d'una jornada diferent de la normal, sense ser penalitzats amb l'exclusió per renúncia, ni quedar desactivats per haver treballat 12 mesos.»
  
13. Els serveis prestats en centres de Salut Pública seran baremats, vista l'actual reciprocitat amb els barems de vinculació temporal de personal de salut pública i l'equiparació d'aquests centres amb les institucions sanitàries. Això serà efectiu en el segon llistat de la borsa de treball.


Còpia Permalink ELI